als_Latn dik_Latn sag_Latn
Prizren, 18 mars 2014 – Kryetari i Prizrenit, Ramadan Muja, ka marrë vendim të pezullojë postin e kryetarit. “Duke respektuar vendimet institucionale dhe dinjitetin tim si kryetar, i bindur në pafajësinë time, deri në vendimin e Gjykatës së Apelit pezullojë punën time si kryetar i Prizrenit”, thuhet ndër tjerash në komunikatën e lëshuar për media.
Muja tha se me këtë vendim dëshiron t’i japë mundësi organeve të drejtësisë që të shqyrtojnë rastin në mënyrë të pavarur.
“Besoj në mirëkuptimin e qytetarëve për vendimin tim, i cili ka për qëllim që të krijojë mundësi që puna në Komunë të vazhdojë në mënyrë ligjore, të qetë, në dobi të mirëqnies së tyre”, thuhet në përfundim të komunikatës së lëshuar nga Ramadan Muja.
LDK e BD kërkojnë dorëheqjen
Menjëherë pas aktit të pezullimit të detyrës nga ana e kryetarit të Prizrenit Ramadan Muja, përmes një komunikate ka reaguar Lidhja Demokratike të Kosovës. Dega e Lidhjes Demokratike të Kosovës në Prizren konsideron se “veprimi i fundit i te dënuarit Muja, për t’u vetpezulluar nga detyra zyrtare është i pabazuar ne ligj, dhe si tillë përbenë shkeljen ligjore te radhës”.
Lidhja Demokratike e Kosovës , konsideron se e vetmja rruge qe i ka mbet të dënuarit Muja , është dorëheqja sa me parë, nga pozita e te qenurit kryetar i Komunës se Prizrenit, thuhet në reagim.
Edhe zyrtar të Bashkimit Demokratik, thonë se Ramadan Muja tashmë ka bërë shkeljen e radhës ligjore ku përmes tellallit të tij ka lëshuar një deklaratë për pezullimin e pozitës së kryetarit të komunës.
“Shkeljet e të dënuarit Ramdan Muja nuk kanë fund, prandaj ne si forcë politike kërkojmë që të mos bëjë eskivazhe dhe akrobacione duke u thirrur në ligj edhe për faktin se pozitën e kryetarit të Komunës nuk mund ta udhëheq asnjë njeri eventualisht ndonjë ushtrues detyre që mund ta emëroi i dënuari për krim dhe korrupsion Ramadan Muja, kur dihet fakti se pozitën e kryetarit të komunës mund ta mbajë vetëm ai i cili zgjidhet nga vota e qytetarit”, thuhet në reagimi ne BD-së.
Edhe zyrtar të këtij subjekti kanë bërë thirrje që nesër të protestohet në numër sa më të madh kundër të parit të komunës së Prizrenit.
als_Latn als_Latn als_Latn als_Latn als_Latn als_Latn als_Latn als_Latn als_Latn